लाहौर। शुक्रवार को भारत में रंगों का त्‍यौहार होली जोर-शोर से तो मनाया ही गया साथ ही पड़ोसी मुल्‍क पाकिस्‍तान भी अबीर-गुलाल की खुशबू से महक रहा था। यहां पर भी लोगों ने होली खेली और अपने दोस्‍तों को अबीर-गुलाल लगाया। यहां पर लाहौर में पुराने कृष्‍ण मंदिर में लोगों ने जमकर होली खेली और एक दूसरे को रंग लगाया। इसके अलावा रावलपिंडी और इस्लामाबाद में पाकिस्तान नेशनल काउंसिल ऑफ द आर्ट्स में भी होली का पर्व मनाया गया। पाकिस्तान के नेशनल काउंसिल ऑफ आर्ट्स में भी मिनिस्ट्री ऑफ रिलीजियस अफेयर्स ने होली का आयोजन किया गया था।